L'espectacle ‘Afrikanbach’ serà l'encarregat de tancar el Festival Al Crepuscle
23 de juny 2021

_Afrikanbach_, una combinació entre música i dansa, serà l'encarregat de clausurar la primera edició del Festival Al Crepuscle desenvolupat íntegrament en el Teatre Romà de Sagunt, que està organitzat per les regidories de Cultura i de Turisme. La funció, d'una hora de duració, tindrà lloc dissabte que ve, 26 de juny, a les 20.30 hores i el preu de l'entrada és de 7 euros. 

  

Este espectacle musical combina traços d'obres de Johann Sebastian Bach amb trets musicals de tint afro. En _Afrikanbach_, el músic i compositor Jesús Salvador Chapi, compila onírics paisatges sonors per mitjà d'un ric i heterogeni discurs musical contemporani. 

  

«**Bach fascina, esglaia i estremix, al mateix temps que suscita eixa entitat de passat, present i futur, infringint tots els convencionalismes del pas del temps i establint una relació semiòtica entre allò diví i allò real, igual que ocorre amb la música africana. Ambdós estan unides pel dolor**», explica el responsable de la proposta, que compta per a la seua posada en escena amb el grup de percussió Proletaris del Ritme, l'Orfeó Universitari de València i el grup de música tradicional africana Lluna d'Àfrica.

Les entrades de l'actuació, que tenen un cost de 7 euros, es poden adquirir a través d'este [enllaç​](https://www.servientradas.com/espectaculo/AYUNTAMIENTO_DE_SAGUNTO/19/afrikanbach.html). Així mateix, durant tota la representació es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

  

  

![Imagen sin texto alternativo.](/media/xixn4xv4/85-c_afrikanbach.jpg)  

  
  

​

*   [](http://www.facebook.com/sharer.php?u=https://aytosagunto.es/va/actualitat/l-espectacle-afrikanbach-sera-l-encarregat-de-tancar-el-festival-al-crepuscle/ "Facebook")
*   [](http://twitter.com/share?url=https://aytosagunto.es/va/actualitat/l-espectacle-afrikanbach-sera-l-encarregat-de-tancar-el-festival-al-crepuscle/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-espectacle-afrikanbach-sera-l-encarregat-de-tancar-el-festival-al-crepuscle/ "Linked In")
*   [](mailto:?body=https://aytosagunto.es/va/actualitat/l-espectacle-afrikanbach-sera-l-encarregat-de-tancar-el-festival-al-crepuscle/)